شركة الكراكات المصريه (تاسست فى 1885) بتشتغل فى مجال تطهير مجرى نهر النيل من المنبع حتى المصب, جنب اعمال الحفر و التكسيه و التبطين للترع و المجارى المائيه, اتاسست ف اربعينات القرن الماضى انتقلت ملكيتها لاحمد عبود باشا واحد من اهم رجالات الاقتصاد فى مصر, قبل تاميمها سنة 1961, و بقت واحده من شركات وزارة الرى. و سنة 1995 تم خصخصتها لتتبع الشركه القابضه للرى, بعدها الشركه القابضه للرى و استصلاح الاراضى, و الشركه القابضه للتجاره, و قبل خصخصه الشركة كان بيها 5 آلاف عامل, و دلوقتى تقلص عددهم لالف عامل بس, حسب تصريحات المهندس رمضان بدوى عياد, رئيس مجلس اداره شركه الكراكات المصريه. انشطة الشركه كانت متعدده من انشائها, و كانت بتشتغل فى مجال حفر كل انواع قنوات الرى و الصرف و تطهير مجرى نهر النيل لتسهيل التجاره بين السودان و مصر, بجنب اشتراكها فى انشاء السدود و القناطر و خزانات الميه و تنفيذ شبكات مية الشرب و الصرف الصحى, و حفر ترعه الابراهيميه و المحموديه و الفيوم و بنى سويف و الاسماعيليه و افريقيا, و تم انشاء شركه مشتركه مع الجانب السودانى حاليا فى مجال الحفر و البنا و فى فترة السبعينات و التمانينات اشتغلت الشركه على تطهير الروافد النيليه فى دول حوض النيل مصدر الميه الدائم لمصر من خلال اشراف وزاره الرى.